Għad fadallu ftit tas-snin oħra biex jiġi inkurunat re tal-Ingilterra, iżda diġà rebaħ il-qlub tal-Ingliżi. L-aħħar ritratti tiegħu ppubblikati fis-sigħat li għaddew daru l-erbat irjieħ tad-dinja. F’dawn ir-ritratti uffiċjali li jittieħdu dejjem f’dawn iż-żminijiet tal-Milied, l-ewwel wild ta’ William u Kate, li bħalissa qed jistennew it-tieni tarbija tagħhom, ma tilifx okkażjoni biex jiddeverti u jċarrat ħalqu quddiem il-kamera u b’hekk jirbaħ il-qlub tal-Ingliżi li l-maġġoranza tagħhom għad għandhom ferm għal qalhom il-familja Rjali.